google/wiki40b huggingface dataset:
Γράμματα του Ηλίου και της Σελήνης

Τα γράμματα του Ηλίου και της Σελήνης (αραβικά: حروف شمسية‎ / χουρούφ σαμσίγια) είναι ομάδες φωνηέντων στην αραβική και την μαλτέζικη γλώσσα. Τα γράμματα κατηγοριοποιούνται ανάλογα με το αν αφομοιώνουν το γράμμα λαμ (ﻝ l)  του προηγούμενου οριστικού άρθρου αλ (الـ). Οι ομάδες ονομάστηκαν έτσι καθώς η λέξη για τον Ήλιο γράφεται ως αλ σαμς αλλά προφέρεται ως ας σαμς καθώς γίνεται αφομοίωση του γράμματος λαμ, ενώ στην περίπτωση της Σελήνης (αλ καμάρ) δεν συμβαίνει η αφομοίωση αυτή.
Μαραγκόπουλου Παραλίας Πατρών

Ως Μαραγκόπουλου καλείται τοποθεσία και συνοικία του οικισμού της Παραλίας Πατρών στην Αχαΐα. Λόγω του ότι βρίσκεται σε πολύ κοντινή απόσταση με τα διοικητικά όρια των οικισμών της Πάτρας και Παραλίας και εξαιτίας της επέκτασης του οικιστικού ιστού των Πατρών προς την περιοχή, θεωρείται συχνά συνοικία της Πάτρας.

Τοποθεσία

Εκτείνεται στο βορειοανατολικό τμήμα της Παραλίας, πλησίον της περιοχής του Κόκκινου Μύλου. Μέρος από τα βόρεια και μεγάλο τμήμα των ανατολικών ορίων της συνοικίας, αποτελούν εκεί το κοινό διοικητικό όριο των νυν Δημοτικών Ενοτήτων Πατρέων και Παραλίας, ενώ σε κοντινή απόσταση από τα ανατολικά-νοτιοανατολικά τμήματα της συνοικίας βρίσκονται με τη σειρά τους τα εκεί κοινά διοικητικά όρια των νυν Δημοτικών Ενοτήτων Παραλίας και Μεσσάτιδος. Το δυτικό όριο της συνοικίας ταυτίζεται με το χείμαρρο Παναγίτσα, που διατρέχει την περιοχή, με τη συνοικία να βρίσκεται ανάντη του. Απέχει οδικώς περί τα 6 χιλιόμετρα από το κέντρο της πόλης της Πάτρας.

Ονομασία

Η ονομασία της περιοχής έχει προέλθει από το εργοστάσιο (κλωστήρια) της βιομηχανίας κλωστοϋφαντουργίας Μαραγκόπουλου, που λειτουργούσε εκεί παλαιότερα και ήδη από τα τέλη της δεκαετίας του ’60. Οι εγκαταστάσεις του εργοστασίου διατηρούνται και σήμερα, ωστόσο το κτιριακό συγκρότημα βρίσκεται υπό άλλο ιδιοκτησιακό καθεστώς.

Λοιπά στοιχεία

Κύρια οδική αρτηρία της περιοχής είναι η Οδός «Καλαβρύτων». Στην περιοχή κατά μεριές της υπάρχουν διάφορα εργοστάσια και επιχειρήσεις. 
Στα βορειοανατολικά όρια της συνοικίας βρίσκεται ο Βιολογικός Καθαρισμός της Πάτρας, ο οποίος ξεκίνησε τη λειτουργία του το 2001. Αποτελεί ένα έργο καθοριστικής σημασίας για την πόλη αλλά και για τον επιβαρυμένο από τα αστικά λύματα Πατραϊκό Κόλπο. Συχνά βέβαια υπάρχουν αντιδράσεις των κατοίκων της γύρω περιοχής λόγω της δυσοσμίας που εμφανίζεται ορισμένες φορές εκεί, ωστόσο αυτό το φαινόμενο έχει περιοριστεί σε μεγάλο βαθμό σήμερα.
Ροδόλφος ΣΤ΄ του Μπάντεν

Βιογραφία

Ήταν ο μόνος γιος του Φρειδερίκου Γ΄ μαργράβου του Μπάντεν-Μπάντεν και της Μαργαρίτας, κόρης του Ροδόλφου-Χέσσο μαργράβου του Μπάντεν-Μπάντεν.
Το 1372 απεβίωσε και τον διαδέχθηκε ο πρωτότοκος γιος του Βερνάρδος Α΄.
Toyota Mega Cruiser

Τεχνικά στοιχεία

Το Mega Cruiser ήταν διαθέσιμο με έναν τετρακύλινδρο 16-βάλβιδο πετρελαιοκινητήρα 4.1 λίτρων / 4.104 cm³ με υπερσυμπιεστή. Η ισχύς ήταν 157 hp (116 kW) στις 3.400 στροφές το λεπτό και η ροπή 380 N·m στις 2.800 στροφές το λεπτό.
Επιπλέον, διέθετε τετρακίνηση με τρία διαφορικά και δυνατότητα κλειδώματος και τετραδιεύθυνση, με αποτέλεσμα τις εξαιρετικές δυνατότητες σε εκτός δρόμου διαδρομές.
Φροντιστήριο Χερσώνος

Ίδρυση

Το Ελληνικόν Φροντιστήριον της Χερσώνος ιδρύθηκε το 1785 από τον Ηλία Κανδύλη, που προηγουμένως είχε αναλάβει σχολάρχης στο Ελληνικόν Φροντιστήριον της Τραπεζούντος. Διώχθηκε όμως από τις τουρκικές αρχές της πόλης του και κατέφυγε στην Χερσώνα -μετά τις διαδοχικές ήττες της η Τουρκία τότε άρχισε να σκληραίνει τη στάση της προς τις εθνικές μειονότητες. Στη Χερσώνα ο Κανδύλης ίδρυσε αμέσως ένα εκπαιδευτικό ίδρυμα παρόμοιο με της Τραπεζούντος. Εκεί δίδαξε (σε Έλληνες και Ποντίους) κατά διαστήματα και ο ίδιος μέχρι το 1802. Στη διδασκαλία τον διαδέχθηκαν οι μαθητές του Θεόδωρος Τραπεζούντιος και Γεώργιος Στρατηγόπουλος Πελοποννήσιος. Ανάμεσα σε αυτά που διδάσκονταν εκεί τα παιδιά και οι έφηβοι -ίσως και μεγαλύτεροι- εικάζεται ότι ήσαν τα μαθήματα που διδάσκονταν και στην Τραπεζούντα, το φροντιστήριο της οποίας προσπάθησε να μεταφέρει στην Χερσώνα ο Κανδύλης. Τα μαθήματα αυτά (στην Τραπεζούντα) την εποχή που έφυγε από εκεί ο Κανδύλης ήταν τα αρχαία ελληνικά, τα θεολογικά κείμενα, καθώς και στοιχεία Ιατρικής και Γεωγραφίας
Ερνστ Έννο

Ζωή

Ο Έρνστ Έννο γεννήθηκε στο πανδοχείο Κόοντσα ως ο γιος του Πριτς Έννο του Κτήματος Βαλγκούτα. Πέρασε την παιδική του ηλικία στο αγρόκτημα Σοοσάαρ στη Βαλγκούτα κοντά στο Ρόνγκου. Στην ηλικία των οκτώ, παρακολούθησε το ενοριακό σχολείο του Λαπετούκμε και στη συνέχεια φοίτησε στο διάσημο Γυμνάσιο Χούγκο Τρέφνερ και στο γυμνάσιο (Ρεαάλκοολ) στο Ταρτού. Ο Έννο σπούδασε διοίκηση επιχειρήσεων από το 1896 έως το 1904 στο Πολυτεχνείο της Ρίγα. Κατά την περίοδο διαμονής του στη Ρίγα εργάστηκε ως δημοσιογράφος. Αφού σπούδασε, ο Έννο ήταν για σύντομο χρονικό διάστημα γενικός σύμβουλος στο πιστωτικό σωματείο της Βάλγκα και σε μια εμπορική εταιρεία στο Πάρνου. Από το 1902 έως το 1904 ήταν συντάκτης της εφημερίδας Postimees στο Ταρτού και από το 1923 ως το 1925 εκδότης του εσθονικού παιδικού περιοδικού Laste Rõõm και άλλων περιοδικών. Επιπλέον, εργάστηκε από το 1920 έως το 1934 ως εκπαιδευτικός υπάλληλος στην επαρχία Λάανε. Το 1909, ο Έννο παντρεύτηκε την καλλιτέχνιδα Ελφρίντε Όλγκα Σάουλ (πέθανε το 1974 στην εξορία στην Αγγλία).

Έργο

Το έργο του Ερνστ Έννο επηρεάζεται από τον Βουδισμό και τον δυτικό μυστικισμό. Ο Έννο ήταν επίσης έντονα συνδεδεμένος με τον συμβολισμό. Η παιδική ηλικία που πέρασε στην ύπαιθρο, οι ιστορίες της ευσεβούς μητέρας του, της Ανν Έννο και της τυφλής γιαγιάς του είχαν μια διαμορφωτική επιρροή στο λογοτεχνικό του έργο. Το σπίτι, ο δρόμος και η νοσταλγία είναι επαναλαμβανόμενα στοιχεία στην ποίησή του.

Μνημεία προς τιμήν του

Στις 30 Ιουλίου 1939 ανεγέρθηκε μια χάλκινη προτομή του Ερνστ Έννο στο Χααπσάλου. Ο γλύπτης είναι ο Ρομάν Χααβαμιάγκι.
Αιολικό Πάρκο Παναχαϊκού

Το «Αιολικό Πάρκο Παναχαϊκού» αποτελείται από δύο επιμέρους αιολικά πάρκα με τις ονομασίες «Παναχαϊκό Ι» και «Παναχαϊκό ΙΙ», τα οποία βρίσκονται στην κορυφογραμμή του ομώνυμου όρους στο Νομό Αχαΐας, και το δικαίωμα εκμετάλλευσής τους έχει η εταιρεία με την επωνυμία «ΑΙΟΛΙΚΗ ΠΑΝΑΧΑΪΚΟΥ Α.Ε.». Η εταιρεία «Αιολική Παναχαϊκού Α.Ε.» ανήκει στην ενεργειακή εταιρεία «Cesa Hellas A.E.», η οποία ανήκει στον ισπανικό όμιλο «ACCIONA», ενώ συμμετέχει και η εταιρεία «ΕΝ.ΤΕ.ΚΑ. Α.Ε.».

Τοποθεσία

Τα αιολικά πάρκα του Παναχαϊκού βρίσκονται στο βόρειο και κεντρικό τμήμα του Νομού Αχαΐας και εκτείνονται σε μήκος περίπου 20 χλμ. από βορρά προς νότο. Οδηγεί εκεί ορεινός χωματόδρομος από τα χωριά Σελλά και Πιτίτσα.
Λόγω της θέσης του, η οποία προσφέρει αμέριστη θέα προς την πόλη της Πάτρας, τη Γέφυρα Ρίου – Αντιρρίου, τον Πατραϊκό Κόλπο, τον Κορινθιακό Κόλπο, διάφορες περιοχές της Στερεάς Ελλάδας κ.λπ., αποτελεί τρόπον τινά τουριστικό προορισμό καθώς και σημείο ιδανικό για φωτογράφιση και αποτελεί μετά τη Γέφυρα Ρίου – Αντιρρίου το πλέον φωτογραφημένο θέμα της ευρύτερης περιοχής της Πάτρας, σχεδόν ήδη με τη λειτουργία του. Τα τελευταία χρόνια διοργανώνονται στο χώρο του αιολικού πάρκου αθλητικές εκδηλώσεις.

Τεχνικά χαρακτηριστικά

«Το έργο χρηματοδοτήθηκε από το Γ΄ ΚΠΣ μέσω του επιχειρησιακού προγράμματος «Ανταγωνιστικότητα» και δίνει αρκετά μεγάλα ανταποδοτικά οφέλη στους δήμους Πάτρας και Ρίου».
Το αιολικό πάρκο «Παναχαϊκό Ι» εγκαινιάστηκε το 2006 απαρτιζόμενο από 41 τρίπτερες ανεμογεννήτριες, μοντέλου Vestas V52, με συνολική δυναμικότητα έκαστης 850KW. Το αρχικό αιολικό πάρκο «Παναχαϊκό Ι» θεωρείται το μεγαλύτερο αιολικό πάρκο στην Ελλάδα. Το αιολικό πάρκο «Παναχαϊκό ΙΙ» εγκαινιάστηκε το 2009. Τα «Παναχαϊκό Ι» και «Παναχαϊκό ΙΙ» απαρτίζονται πλέον συνολικά από 57 ανεμογεννήτριες συνολικής ισχύος 48,5 MW με ανεμογεννήτριες τύπων Vestas και Siemens-Gamesa. 
Το αιολικό πάρκο «Παναχαϊκό Ι» έχει συνολική ισχύ 34,85 MW ενώ το «Παναχαϊκό ΙΙ» έχει συνολική ισχύ 13,6 MW. Το «Παναχαϊκό Ι» «υπολογίζεται ότι παρέχει κάθε χρόνο 90.000 MW, που τα χρησιμοποιεί η ΔΕΗ για να καλύπτει τις ανάγκες 25.000 περίπου σπιτιών της περιοχής της Πάτρας (5- 7% των αναγκών της πόλης σε ηλεκτρικό ρεύμα)».

Λοιπά στοιχεία

Στα 1.588 μέτρα φιλοξενείται στους χώρους του αιολικού πάρκου μετεωρολογικός σταθμός ιδιοκτησίας του Εθνικού Αστεροσκοπείου Αθηνών.
Πελόρους

Πελόρους (στα αγγλικά pelorus) ονομάζεται το ναυτιλιακό όργανο που χρησιμεύει στη λήψη σχετικών διοπτεύσεων από ένα πλοίο.  Παλιότερα, τον 19ο αιώνα η θέση της μαγνητικής πυξίδας πάνω στα πλοία της εποχής δεν βόλευε για τη λήψη διοπτεύσεων.  Δυο αξιωματικοί του βρετανικού Βασιλικού Ναυτικού κατασκεύασαν το 1854 περίπου το όργανο πελόρους.  Αποφάσισαν να του δώσουν το όνομα Pelorus από τον υποτιθέμενο ναυτίλο του Αννίβα (203 π.Χ.).  Ο ναυτίλος του Αννίβα υποτίθεται έδωσε το όνομά του και στο ΒΑ άκρο της Σικελίας.  Η ιστορία αυτή, όμως, δεν επιβεβαιώνεται.  Είναι γνωστό, μάλιστα, από τον Θουκυδίδη, τον Στράβωνα και τον Πολύβιο ότι η άκρη αυτή λεγόταν Πελωρίς, Πελωριάς, Άκρα Πέλωρος, και στα λατινικά Peloris, Pelorus, Pelorias πριν από το 203 π.Χ. από τους αρχαίους Έλληνες.  Σήμερα λέγεται Punta del Faro (Cape Faro). 
Το όνομα πέλωρ (το) στην αρχαιότητα δήλωνε ένα  γιγάντιο τέρας συγγενές με τους κύκλωπες.  Το πέλωρ (ή τέλωρ), που έδωσε το σημερινό επίθετο πελώριος, -α, ο,  κατοικοέδρευε κατά τους Αρχαίους στο ΒΑ άκρο της Σικελίας, ίσως γιατί ήταν ένα δύσκολο πέρασμα. 
 Εν πάση περιπτώσει το όνομα πελόρους ήρθε στην Ελλάδα με το ναυτιλιακό όργανο μάλλον χωρίς την ετυμολογία του που χάθηκε στον χρόνο.  Στο Πολεμικό Ναυτικό το  πελόρους εξελληνίστηκε, λέγεται προφορικά pilorόs και γράφεται συνήθως (εσφαλμένα) πυλωρός, αλλά και πιλορός ή με άλλες τυχόν παραλλαγές.  Ορθότερη ονομασία σύμφωνα με την ετυμολογία ίσως είναι πέλωρος (ο). 
 Σήμερα το όργανο αυτό δεν φέρει μόνο μια βαθμονομημένη διόπτρα αλλά και επαναλήπτη πυξίδας (είτε μαγνητικής είτε γυροσκοπικής).  Δηλαδή έχει τη δυνατότητα λήψης και αληθών διοπτεύσεων.  Έτσι πολλοί λένε: επαναλήπτης (γυρο)πυξίδας, πυξίδα με διόπτρα, πυξίδα/επαναλήπτης βαρδιόλας κά. για να δηλώσουν το όργανο πελόρους.
Ελένη Τσολάκη

Πρώιμα χρόνια

Γεννήθηκε στις 10 Απριλίου 1986 στη Θεσσαλονίκη όπου και μεγάλωσε. Από μικρή ηλικία ασχολήθηκε με το Taekwondo ενώ έκανε και πρωταθλητισμό για δώδεκα χρόνια. Μετά το σχολείο, ξεκίνησε τις σπουδές της στη Σχολή Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης.

2008-2013: Τα πρώτα βήματα στη Θεσσαλονίκη

Έκανε το τηλεοπτικό της ντεμπούτο, το 2008, μέσα από το δημοτικό κανάλι της Θεσσαλονίκης, TV 100, όπου παρουσίαζε νεανική εκπομπή. Παράλληλα, ξεκίνησε να εργάζεται και ως ραδιοφωνική παραγωγός στο Radio 101FM. Το 2009, επιλέχθηκε μαζί με την Σοφία Γκόσιου, να αναλάβουν τη παρουσίαση της lifestyle εκπομπής «Κορίτσια Για Σπίτι» στο κανάλι Μακεδονία TV, η οποία τελικά συνεχίστηκε για τέσσερις σεζόν, σημειώνοντας ικανοποιητικά νούμερα τηλεθέασης. Ενδιάμεσα, εργάστηκε για τρία χρόνια στο ραδιοφωνικό σταθμό ZOO 90,8, έχοντας πρωινή εκπομπή, αλλά και στον ANT1 FM.

2013-2019: Η εγκατάσταση στην Αθήνα και η συνεργασία με τον ALPHA

Το Μάιο του 2013, δέχθηκε πρόταση από τον ALPHA για τη παρουσίαση της νέας ψυχαγωγικής καλοκαιρινής εκπομπής του σταθμού, κι έτσι εγκαταστάθηκε στην Αθήνα. Η εκπομπή είχε τίτλο «Παίδες» κι εκτός εκείνης, παρουσιαστές ήταν επίσης ο Πέτρος Λαγούτης, ο Ευθύμης Ζησάκης και η Σοφία Κουρτίδου. Μετά την ολοκλήρωση της εκπομπής, υπέγραψε συμβόλαιο συνεργασίας με τον ALPHA και το Φεβρουάριο του 2014, παρουσίασε το καρναβάλι της Ξάνθης σε ζωντανή μετάδοση από το σταθμό (μέχρι τότε μεταδίδονταν από την ΕΡΤ3). Το Μάρτιο του ίδιου έτους, ξεκίνησε τη συνεργασία της με την Σταματίνα Τσιμτσιλή, συμμετέχοντας στο πάνελ της πρωινής ψυχαγωγικής εκπομπής «Happy Day», στην οποία παρέμεινε για τέσσερις σεζόν, μέχρι το 2017 όπου και να ανακοίνωσε την οικειοθελή αποχώρηση της. 
Τον Οκτώβριο του 2017 ξεκίνησε να παρουσιάζει το τηλεπαιχνίδι «Slam», το οποίο κράτησε μια σεζόν, μέχρι τον Ιούνιο του 2018. Τον Σεπτέμβριο του 2018, ανέλαβε τη παρουσίαση της μεσημεριανής ψυχαγωγικής εκπομπής «Τι λέει;» έχοντας ως ομάδα τους Γρηγόρη Γκουντάρα, Δημήτρη Μακαλιά και Τζένη Μελιτά. Αν και η εκπομπή προοριζόταν να ολοκληρωθεί σε μια σεζόν, κόπηκε απότομα το Φεβρουάριο του 2019 λόγω χαμηλής τηλεθέασης.

2019: Μεταγραφή στον ΣΚΑΪ

Τη σεζόν 2019-2020 θα βρίσκεται ως συμπαρουσιάστρια στην εκπομπή του Γιώργου Λιάγκα, «Μεσημέρι» μαζί με τους Δημήτρη Παπανώτα, Κατερίνα Γκαγκάκη και Κάλλια Ελευθερίου ενώ αναμένεται να παρουσιάσει και το ριάλιτι «Αγρότης Μόνος Ψάχνει».

Προσωπική ζωή

Το 2015 ξεκίνησε τη σχέση της με τον επιχειρηματία Παύλο Πετρουλάκη και στις 16 Σεπτεμβρίου 2017, παντρεύτηκαν στη Βάρκιζα Αττικής.
Ελίνι Δημούτσος

Σε συλλογικό επίπεδο

Ξεκίνησε την καριέρα του στον Ηλυσιακό προτού παραχωρηθεί δανεικός το 2006 στον Φωστήρα.
Το καλοκαίρι του 2007 οι εμφανίσεις του με την εθνική Νέων προκάλεσαν τη μεταγραφή στον Παναθηναϊκό, αν και για την απόκτησή του είχε ενδιαφερθεί νωρίτερα και η ΑΕΚ, όμως μετά από μία περίοδο στο "τριφύλλι" χωρίς πολλές συμμετοχές, παραχωρήθηκε ως δανεικός στον ΟΦΗ για την περίοδο 2008-09. Το καλοκαίρι του 2009 επέστρεψε στον Παναθηναϊκό χωρίς όμως και πάλι να πάρει αρκετό χρόνο συμμετοχής, με αποτέλεσμα τον Ιανουάριο του 2010 να παραχωρηθεί εκ νέου ως δανεικός αρχικά στον Παναιτωλικό για έξι μήνες και στη συνέχεια στην τσέχικη Μλάντα Μπόλεσλαβ.
Το καλοκαίρι του 2011 έμεινε ελεύθερος, υπογράφοντας συμβόλαιο με τον Ατρόμητο Αθηνών, με τον οποίο τον Μάιο του 2012 αγωνίστηκε στον τελικό του κυπέλλου Ελλάδας. Έπειτα από τέσσερα χρόνια παρουσίας στην ομάδα των δυτικών προαστίων αποχώρησε το καλοκαίρι του 2015, έχοντας συνολικά 131 συμμετοχές πρωταθλήματος και 4 τέρματα, για να συνεχίσει την καριέρα του στον Αστέρα Τρίπολης, με τον οποίο υπέγραψε τριετές συμβόλαιο συνεργασίας. Στον αρκαδικό σύλλογο παρέμεινε τελικά δύο χρόνια, καθώς τον Αύγουστο του 2017 έλυσε το συμβόλαιό του, υπογράφοντας μερικές ημέρες αργότερα στον Πλατανιά.
Το καλοκαίρι του 2018, ο Δημούτσος υπέγραψε συμβόλαιο με τον Π.Α.Σ. Λαμία 1964.

Στις εθνικές ομάδες

Υπήρξε μέλος της εθνικής Νέων που τον Ιούλιο του 2007 κατέκτησε τη δεύτερη θέση στο ευρωπαϊκό πρωτάθλημα Νέων. Με την εθνική Ελπίδων αγωνίστηκε το διάστημα 2008-10, σημειώνοντας 24 συμμετοχές και 3 γκολ.
Στις 15 Αυγούστου 2012, έκανε το ντεμπούτο του με την εθνική Ανδρών, στην εκτός έδρας φιλική αναμέτρηση εναντίον της Νορβηγίας.
Nokoreach

"Nokoreach" (Βασίλειο) είναι ο εθνικός ύμνος της  Καμπότζης. Έπειτα από τη νίκη του φιλομοναρχικού κόμματος FUNCINPEC επί των πρώην κομμουνιστών (του Λαϊκού Κόμματος της Καμπότζης) στις εκλογές του 1993 ο βασιλικός ύμνος επέστρεψε. Είναι βασισμένος σε λαϊκή μελωδία της Καμπότζης.

Ιστορική αναδρομή

Αρχικά καθιερώθηκε το 1941 για να επιβεβαιωθεί ως εθνικός ύμνος το 1947, τον καιρό που η χώρα έγινε ανεξάρτητη από τη Γαλλία. Το 1970, με την κατάργηση της μοναρχίας αντικαταστάθηκε και ο ύμνος. Έπειτα από τη νίκη των κομμουνιστών το 1975, τα άλλοτε μοναρχικά σύμβολα , όπως το "Nokoreach", αποκαταστάθηκαν για μικρό χρονικό διάστημα. Επί καθεστώτος των Ερυθρών Χμερ, ο ύμνος αντικαταστάθηκε ξανά από τον Dap Prampi Mesa Chokchey ή  Δοξασμένη 17η Απριλίου.
Με τη λήξη του εμφυλίου πολέμου το 1993 οι φιλομοναρχικοί νίκησαν και ο βασιλικός ύμνος για μία ακόμη φορά επέστρεψε στη χώρα.

Στοιχεία

Ο τίτλος του ύμνου προέρχεται από το όνομα του πάλαι ποτέ Βασιλείου των Χμερ.

Στίχοι: Chuon Nat

Σύνθεση: F. Perruchot and J. Jekyll, based on a Cambodian folk tune

Καθιερώθηκε: το 1941, αντικαταστάθηκε το 1970, επανήλθε το 1975, αντικαταστάθηκε το 1976, επανήλθε το 1993

Στίχοι στα Χμέρ

១​~សូម​ពួក​ទេព្ដា​
ឱ្យ​បាន​រុងរឿង​
យើង​ខ្ញុំ​ព្រះអង្គ​
នៃ​ព្រះ​នរបតី​
គ្រប់​គ្រង​ដែន​ខ្មែរ
រក្សា​មហាក្សត្រ​យើង
ដោយ​ជយ​មង្គល​ សិរីសួស្ដី
សូម​ជ្រក​ក្រោម​ម្លប់​ព្រះ​បារមី​
វង្ស​ក្សត្រា​ដែល​សាង​ប្រាសាទ​ថ្ម
បុរាណ​ថ្កើនថ្កាន។
២~ប្រាសាទ​សិលា​
គួរ​ឲ្យ​ស្រមៃ
ជាតិ​ខ្មែរ​ដូច​ថ្ម​
យើង​សង្ឃឹម​ពរ​
មហា​រដ្ឋ​កើត​មាន
កំបាំង​កណ្ដាល​ព្រៃ
នឹក​ដល់​យសសក្ដិ​ មហា​នគរ
គង់វង្ស​នៅ​ល្អ​ រឹងប៉ឹង​ជំហរ
ភ័ព្វ​ព្រេង​សំណាង​របស់​កម្ពុជា
យូរ​អង្វែង​ហើយ។
៣~គ្រប់​វត្ត​អារាម​
សូត្រ​ដោយ​អំណរ​
ចូរ​យើង​ជា​អ្នក
គង់​តែ​ទេវតា​
ដល់​ប្រទេស​ខ្មែរ
ឮ​តែ​សូរស័ព្ទ​ធម៌
រំឭក​គុណ​ពុទ្ធសាសនា
ជឿជាក់​ស្មោះស្ម័គ្រ​ តាម​បែប​ដូនតា
នឹង​ជួយ​ជ្រោមជ្រែង​ផ្គត់ផ្គង់​ប្រយោជន៍​ឱ្យ
ជា​មហានគរ។

Ελληνική μετάφραση

Ο παράδεισος προστατεύει το Βασιλέα μας

Δίνοτνάς του ευτυχία και δόξα

Ώστε να κυβερνά για τις ψυχές και για το πεπρωμένο μας,

Όντας ένας, Κληρονόμος των κυρίαρχων του Δημιουργού,

Οδηγώντας το Περήφανό μας Βασίλειο.
Οι ναοί αναπαύονται στα δάση

Θυμίζοντας την αίγλη της Μόχα Νοκόρ.

Όπως οι βράχοι αιώνια είνα και η φυλή των Χμερ.

Ας εμπιστευτούμε την τύχη της Καμπουτσέα

Η Αυτοκρατορία που αποτελεί πρόκληση για τις γενεές.
Τα τραγούδια ξυπνούν από τις παγόδες

Προς τη δόξα της ιερής βουδιστικής Πίστης

Ας είμαστε σταθεροί στην πίστη των προγόνων μας.

Γι'  αυτό ο παράδεισος θα προσφέρει τα άφθονα αγαθά του

Για την αρχαία χώρα των Χμερ, τη Μόχα Νοκόρ.
Ninja Dragon

Οικόπεδο

Μεγάλες προσωπικότητες στην κοινότητα ninja σφαγιάζονται. 3 νίντζα προσπαθούν να καταλάβουν τι κακοί άνθρωποι θέλουν να φέρουμε τέλος σε όλα τα νίντζα, και επίσης να διασώσουμε την απήγαγαν κόρη ενός από τους συμβούλους τους.

Ρεσεψιόν

Η ταινία έλαβε μια μικτή υποδοχή, βαθμολογία 4,0 στις 10 στο IMDb.
The X-Factor (Ελλάδα 4)

X in the city

Το X in the city έρχεται να μεταφέρει τον παλμό και την ατμόσφαιρα του X FACTOR έξω από τα πλατό του σόου και να μας συντονίσει με την μεγαλύτερη μουσική παραγωγή στην Ελλάδα αυτή τη στιγμή. Στην αρχή το παρουσίαζε η Ευαγγελία Αραβανή και μετά το παρουσίασε η Στέλλα Γιαμπουρά.
Φραν Χίλι

Μουσική

Ο Χίλι γεννήθηκε στο Στάφορντ της Αγγλίας. Θεωρείται ένας από τους καλύτερους σημερινούς τραγουδοποιούς της Μεγάλης Βρετανίας, και έχει εγκωμιαστεί δημόσια από πολυάριθμους καλλιτέχνες, συμπεριλαμβανομένων των Πωλ Μακάρτνεϋ, Έλτον Τζον και Νόελ Γκάλλαχερ (Oasis). Το 2005, ο Κρις Μάρτιν των Coldplay αποκάλεσε τον εαυτό του «Φραν Χίλι των φτωχών» («a poor man’s Fran Healy»). Στις συνεντεύξεις του, ο Χίλι έχει μιλήσει για τις επιρροές του από τραγουδοποιούς όπως η Τζόνι Μίτσελ, ο Πωλ Μακάρτνεϋ και ο Γκράχαμ Νας. Έχει παίξει με τον Μακάρτνεϋ και τον Νας. Αν και ο Χίλι παίζει κυρίως κιθάρα, συνθέτει επίσης στο πιάνο.

Ακτιβισμός

O Χίλι είναι μέλος του κινήματος Make Poverty History και έπαιξε με τους Travis στις συναυλίες του Live 8, στο Λονδίνο και το Εδιμβούργο. Έχει επίσης συμμετάσχει στης ηχογράφηση του τραγουδιού Do They Know It's Christmas? από την Band Aid 20, στης οποίας τον οργανισμό είναι στέλεχος. Μέχρι τώρα έχει κάνε δύο ταξίδια στο Σουδάν με την οργάνωση Save the Children, για την οποία έχει ξεκινήσει μια μεγάλη παγκόσμια εκστρατεία, για να βοηθηθούν τα δέκα εκατομμύρια παιδιά που δεν καταφέρνουν να επιβιώσουν κάθε χρόνο.
Ακόμα, ο Χίλι είχε λάβει μέρος ως ομιλητής σε πολλές αντιπολεμικές διαδηλώσεις που γίνονταν ενάντια στον πόλεμο του Ιράκ.

Προσωπική ζωή

Από το 2000, ο Χίλι έχει σχέση με το Γερμανίδα φωτογράφο, Νόρα Κρυστ. Το πρώτο παιδί τους, ένα αγόρι που ονομάστηκε Κλέυ, γεννήθηκε το Μάρτιο του 2006. Ζουν στο Λονδίνο, ενώ έχουν επίσης ένα διαμέρισμα στο Μανχάταν της Νέας Υόρκης. Σε μια πρόσφατη συναυλία στο Μόναχο, ο Χίλι είπε πως σχεδιάζει να μετακομίσει στη Γερμανία και να πάρει τη γερμανική υπηκοότητα.
Έχει μαύρη ζώνη στο Καράτε, είναι φίλος της stand-up comedy και υποστηρικτής της ποδοσφαιρικής ομάδας Γκλάσκοου Σέλτικ.
Χεμπέι Τσάινα Φόρτσουν

Η Χεμπέι Τσάινα Φόρτσουν (απλοποιημένα Κινέζικα: 河北华夏幸福足球俱乐部, παραδοσιακά Κινέζικα: 河北華夏幸福足球俱樂部, πινγίν: Héběi Huáxià Xìngfú Zúqiú Jùlèbù) είναι Κινέζικος ποδοσφαιρικός σύλλογος που συμμετέχει στην Κινεζική Σούπερ Λίγκα της Κινεζικής Ποδοσφαιρικής Ομοσπονδίας (ΚΠΟ). Η ομάδα έχει έδρα στο Λανγκφάνγκ του Χεμπέι και εδρεύει στο στάδιο Λανγκφάνγκ χωρητικότητας 30.000 θεατών.
Σύμφωνα με το Φορμπς, είναι η 7η πιο πολύτιμη ομάδα ποδοσφαίρου στην Κίνα έχοντας αξία 90 εκατομμύρια δολάρια και έσοδα περίπου 22.000.000 το 2015.
Κατάποση

Προβλήματα κατάποσης

Η δυσκολία στην κατάποση ονομάζεται δυσκαταποσία και μπορεί να είναι επώδυνη ή ανώδυνη. Η επώδυνη κατάποση οφείλεται συνήθως σε φλεγμονή όπως π.χ. οξεία αμυγδαλίτιδα, ενώ η χρόνια ανώδυνη δυσκαταποσία μπορεί να οφείλεται σε νεοπλασία, παράλυση, γενική πάθηση κτλ. Ανάλογα με τη φάση της κατάποσης στην οποία εμφανίζεται η ενόχληση εντοπίζεται και το σημείο στο οποίο υπάρχει το πρόβλημα.
Λα Φερρασσί

Ιστορία

Το σπήλαιο ανακαλύφθηκε στα τέλη του 19ου αιώνα τυχαία κατά την διάρκεια της διάνοιξης της οδού D 32. Αμέσως έλκυσε το ενδιαφέρον του αρχαιολογικού κοινού, και άμεσα έγιναν οι πρώτες ανασκαφές. Ανακαλύφθηκαν και τάφοι Νεάντερταλ.

Περιγραφή

Ο αρχαιολογικός χώρος περιλαμβάνει τρεις σπηλαιώδεις χώρους. Σε βάθος δέκα μέτρων βρίσκονται θαμμένα τέχνεργα πολλών νεολιθικών πολιτισμών.

Ευρήματα

Στα σπήλαια της Λα Φερρασσί βρέθηκαν επτά αρχαίοι ανθρώπινοι σκελετοί (ένας άνδρας, μια γυναίκα, τέσσερα παιδιά και ένα νεογέννητο). Πρόκειται για τα αρχαιότερα αρχαιολογικά ταφικά ευρήματα Νεάντερταλ στην Ευρώπη. Οι ενήλικες σκελετοί ήταν ηλικίας 40 - 45 χρονών ο άνδρας, και 25 - 35 χρονών η γυναίκα. Το παιδάκι ήταν δέκα ετών, ενώ το νεογέννητο ήταν 15 ημερών. Τρεις άλλοι τάφοι ήταν κενοί, σε έναν θολωτό τάφο βρέθηκε ένα παιδί επτά μηνών, ενώ σε άλλες εναποθέσεις βρέθηκαν υπολείμματα ενός παιδιού τριών ετών, με κομμένο κεφάλι.
Dirty Martini

Βιογραφία

Η μητέρα της ήταν τραγουδίστρια της όπερας, ο πατέρας της διευθυντής ορχήστρας. Γεννήθηκε στο Νιου Τζέρσεϊ. Παρακολούθησε μαθήματα χορού από παιδικής ηλικίας. Αργότερα σπούδαχε χορό στο Πανεπιστήμιο SUNY-Purchase της Νέας Υόρκης. Μετακόμησε στην Νέα Υόρκη, όπου και άρχισε να εμφανίζεται σε θέατρα μοντέρνας ρυθμικής. Στράφηκε στο καλλιτεχνικό ρεύμα «μπουρλέσκ» και ανέπτυξε δικό της πρόγραμμα, γνωρίζοντας μεγάλη επιτυχία.
Ντικίλ

Γεωγραφία

Η Ντικίλ βρίσκεται νότια-κεντρικά του Τζιμπουτί και νοτιοανατολικά της Περιφέρειας Ντικίλ. Το μέγιστο υψόμετρο είναι 484 μέτρα.

Κλίμα

Η ετήσια υψηλή θερμοκρασία κατά μέσο όρο είναι 28 °C (82,4 °F) και η χαμηλή 23,5 °C (74,3 °F).
Mikoyan MiG-29

Περιγραφή

Το αεροσκάφος αυτό κατασκευάστηκε για να ανταγωνιστεί μαχητικά αεροσκάφη της πολεμικής αεροπορίας τον Η.Π.Α. όπως το F-16 Fighting Falcon, F-15E Strike Eagle, F/A-18 Hornet και F-14 Tomcat.
Το 1969 Η Σοβιετική Ένωση έμαθε για το πρόγραμμα της Πολεμικής Αεροπορίας των Η.Π.Α., F-Χ, το οποίο οδήγησε στο F-15 Eagle . Η σοβιετική ηγεσία σύντομα συνειδητοποίησε ότι το νέο αμερικανικό μαχητικό θα αντιπροσώπευε ένα σοβαρό τεχνολογικό πλεονέκτημα σε σχέση με τα υπάρχοντα σοβιετικά μαχητικά.

Εκδόσεις

Όνομα κατά ΝΑΤΟ: Mig-29 Fulcrum
Mig-29 (9-12) Τακτικό μαχητικό αεροπορικής υπεροχής. Πρώτη πτήση: 1977
Mig-29 (9-13) Τακτικό μαχητικό αεροπορικής υπεροχής. Πρώτη πτήση: 1984
Mig-29 (9-14) Τακτικό μαχητικό αεροπορικής υπεροχής. Πρώτη πτήση: 1985
Mig-29 Κ Ναυτική έκδοση μαχητικό-βομβαρδιστικό. Πρώτη πτήση: 1988
Mig-29 KUB Ναυτική έκδοση (εκπαιδευτικό-μαχητικό αεροσκάφος). Πρώτη πτήση: 2007
Mig-29M (Mig-33) Μαχητικό-βομβαρδιστικό πολλαπλού ρολού. Πρώτη πτήση: 1984
Mig-29M2 (Mig-35) Μαχητικό-βομβαρδιστικό πολλαπλού ρολού . Πρώτη πτήση: 2002
Mig-29 MRCA (Εξαγωγική εκδοσή) Μαχητικό-βομβαρδιστικό πολλαπλού ρολού.Πρώτη πτήση: 2002
Mig-29 N Μαχητικό πολλαπλού ρολού. Πρώτη πτήση: 1995
Mig-29 OVT Μαχητικό-βομβαρδιστικό πολλαπλού ρολού. Πρώτη πτήση: 2003
Mig-29S Μαχητικό πολλαπλού ρολού. Πρώτη πτήση: 1989
Mig-29 SD Μαχητικό πολλαπλού ρολού. Πρώτη πτήση: 1995
Mig-29 SM Μαχητικό πολλαπλού ρολού. Πρώτη πτήση: 1995
Mig-29 SMT Μαχητικό πολλαπλού ρολού. Πρώτη πτήση: 1998
Mig-29 SE Μαχητικό πολλαπλού ρολού. Πρώτη πτήση: 1989
Mig-29 UB Διθέσιο επιχειρησιακό εκπαιδευτικό. Πρώτη πτήση: 1981
Mig-29 UBT Διθέσιο επιχειρησιακό εκπαιδευτικό μαχητικό. Πρώτη πτήση: 1998
Mig-29 KVP Πειραματικό αεροσκάφος. Πρώτη πτήση: 1982
Mig-29 E (9-21) Πειραματικό αεροσκάφος. Πρώτη πτήση: 1986
Mig-29 BM Μαχητικό πολλαπλού ρόλου. Πρώτη πτήση: 2003 (εκσυγχρονισμένο Mig-29 σε επίπεδο Mig-29 BM –Π.Α. Λευκορωσίας)
Mig-29 Sniper. Τακτικό μαχητικό αεροπορικής υπέροχης. Πρώτη πτήση: (εκσυγχρονισμένο Mig-29 - Π.Α. Ρουμανίας)